Urheilu 15.1.2021 18:10\nEspanjan liigan jalkapallojätti Barcelona ilmoitti perjantaina siirtävänsä kovasti kohistua puheenjohtajavaaliaan. Seurapomon valinta viivästyy, sillä Katalonian rajusti tiukentuneet koronavirusrajoitukset estävät äänestämisen vaalissa.\nPaukkupakkanen ei Katajan vahvistusten pyöriä ole pysäyttänyt - "Onhan tämä jotain ihan muuta"\nUrheilu 15.1.2021 17:47 TILAAJILLE\nPakkanen on paukkunut viime päivinä myös Joensuussa. Kylmää on ollut, mutta arjen pitää pyöriä. Myös urheilijan arjen. Katajan yhdysvaltalaisvahvistukset Rashard Odomes, Phil Fayne, Dantez Walton sekä Jordan Semple saapuivat perjantain…\nUrheilu 15.1.2021 17:32\nSuomi sijoittui kymmenenneksi ampumahiihdon miesten maailmancupin viestissä Saksan Oberhofissa. Suomen joukkueessa olivat Tuomas Harjula, Tero Seppälä, Jaakko Ranta ja ankkurina Olli Hiidensalo.\nUrheilu 15.1.2021 17:27\nNaisten Korisliigasta, miesten 1. divisioona A:sta ja B:stä sekä naisten 1. divisioonasta ei voi pudota tämän kauden päätteeksi urheilullisin perustein. Koripalloliitto tiedotti liittohallituksen päätöksestä perjantaina.\nUrheilu 15.1.2021 16:58\nEnglannin jalkapallomaajoukkueen entinen tähtihyökkääjä Wayne Rooney, 35, on tehnyt kesään 2023 kestävän päävalmentajasopimuksen Derbyn kanssa. Samalla Rooneyn komea pelaajaura on tullut päätökseensä.\nUrheilu 15.1.2021 16:08\nSuomen koripallomaajoukkueen pelintekijä Petteri Koponen, 32, siirtyy Italian pääsarjaseura Pallacanestro Reggianaan loppukauden kattavalla sopimuksella.\nUrheilu 15.1.2021 15:23\nRajoitukset estävät edelleen pohjoiskarjalaisten palloilujoukkueiden harjoittelun ja pelaamisen - "Tilanne vain tuntuu jatkuvan ja jatkuvan"\nUrheilu 15.1.2021 14:01 TILAAJILLE\nKoronaviruksen aiheuttamat rajoitukset kurittavat maakunnan palloiluseuroja, ja tammikuussa lisänä on vielä kipakka pakkasjakso kärsivällisyyttä koettelemassa. Tunnelma seuroissa on odottava. Kaikki tietysti toivovat tilanteen paranevan mahdollisimman nopeasti.\nPesäpallo 15.1.2021 13:11 TILAAJILLE\nPesäpallon SM-hallipelit siirtyvät maalis-huhtikuulle, Pesäpalloliitto tiedottaa. Alkuperäisen ohjelman mukaisia SM-halliotteluja ei pelata tammi-helmikuussa. Liitto tavoittelee miesten ja naisten osalta tiiviimpää kokonaisuutta pelattavaksi maalis-huhtikuussa.\nUrheilu 15.1.2021 12:45\nLaajamittaista veridopingia johtanut saksalaislääkäri Mark Schmidt sai perjantaina neljän vuoden ja kymmenen kuukauden vankeustuomion. Müncheniläinen oikeus tuomitsi lääkärin vuosien 2012–2019 toiminnasta, jolla hän auttoi lukuisia eri lajien urheilijoita vilpillisin keinoin.\nHiihtolajit 15.1.2021 12:37 TILAAJILLE\nKontiolahden Urheilijoiden ampumahiihtäjä Kaisa Mäkäräinen sijoittui lopulta 14:nneksi Urheilutoimittajain liiton Vuoden urheilija -äänestyksessä. Vuoden 2020 osalta ääniä sai 33 eri urheilijaa. Mäkäräiselle kirjattiin 761 pistettä ja kuusi ykkössijaa.\nUrheilu 15.1.2021 12:04\nIlkka Herola lähtee tänään 17. sijalta hiihtoladulle yhdistetyn maailmancupissa Italiassa. Herola hyppäsi 99 metriä Predazzon HS104-mäestä. Kisaa johtava Norjan Jarl Magnus Riiber starttaa lähes puolitoista minuuttia ennen Herolaa. Kolmossijaan Herolalla…\nUrheilu 15.1.2021 11:53\nTänään päättynyt Dakar-aavikkoralli on vaatinut kuolonuhrin, kun ranskalainen moottoripyöräilijä Pierre Cherpin menehtyi sunnuntaina saamiinsa vammoihin. Kisajärjestäjien mukaan Cherpin, 52, kuoli, kun häntä siirrettiin lentäen hoitoon Ranskaan.\nUrheilu 15.1.2021 11:33\nLohjalta helmi-maaliskuusta perutut ilma-aseiden EM-kilpailut kisataan touko-kesäkuussa Kroatian Osijekissa, jossa ovat ohjelmassa ruutilajien ja haulikkolajien Euroopan mestaruuskilpailut. Osijekissa voidaan jakaa Tokion olympiapaikkoja myös ilmakiväärissä ja -pistoolissa, joten suomalaisetkin saavat mahdollisuuden…\nUrheilu 15.1.2021 10:41\nUrheilu 15.1.2021 09:22\nBaseball-legenda Mickey Mantlea kuvaava keräilykortti nousi ennätyshintoihin huutokaupassa, kun amerikkalaisyrittäjä ja -näyttelijä Rob Gough hankki sen omakseen. Keräilykortin hinta kipusi 5,2 miljoonaan dollariin, lähes 4,3 miljoonaan euroon.\nUrheilu 15.1.2021 09:13\nKorkean tason japanilaispoliitikko myönsi perjantaina ensi kertaa julkisuudessa, että Tokion olympialaisten järjestäminen ensi kesänä ei ole varmaa. Toistaiseksi kisajärjestäjät ja Japanin johto ovat puhuneet painokkaasti kisojen järjestämisen puolesta, mutta hallinnon…\nUrheilu 15.1.2021 06:17\nPatrik Laineelle tunnusomainen terävä rannelaukaus ratkaisi Winnipeg Jetsille jatkoaikavoiton Calgary Flamesista NHL-jääkiekkokauden toisena pelipäivänä. Harjoituskaudella vahvojen siirtohuhujen kohteena ollut Laine avasi kauden kahdella maalilla ja yhdellä maalisyötöllä ja pudotti jopa…\nUrheilu 15.1.2021 01:55\nEnglannin Valioliigassa torstai-iltana Lontoossa kohdanneet Arsenal ja Crystal Palace pyörittelivät maaleitta päättyneen tasapelin.\nUrheilu 14.1.2021 21:53\nVaLePa kukisti torstaina miesten lentopallon Mestaruusliigassa kolmen vuoden takaisen finaalivastustajansa Oulun Ettan 3–0.


Varhaiskasvatuksen opettaja, Kylänaukion päiväkoti, Espoon kaupunki\nIlmoituksen osoite: https://tyopaikat.oikotie.fi/tyopaikka/1352035\nKuvaus tehtävästä: Etsimme motivoitunutta ja innostuneen työotteen omaavaa varhaiskasvatuksen opettajaa joukkoomme. Kylänaukion päiväkoti tarjoaa varhaiskasvatusta positiivisessa ja kannustavassa kasvuympäristössä. Lasten mielenkiinnon kohteet, yksilöllisyys ja pienryhmätoiminta ovat toiminnassamme keskiössä.\nHavainnoinnit ja työn arviointi ovat osa arjen rakenteita. Lasten kanssa sovellamme MiniVerso-mallin mukaista sovittelua ristiriitojen ratkaisemiseen.\nYmpäristömme tarjoaa myös loistavat liikunta mahdollisuudet niin kesällä kuin talvellakin (mm. tekojääkenttä aivan päiväkodin vieressä).\nPäiväkodissa on kaksi lapsiryhmää ja sijaitsemme hyvien kulkuyhteyksien päässä Espoon keskuksessa.\nTyöpaikan nimi: Kylänaukion päiväkoti


Info - Netvisor\nTervetuloa viettämään kanssamme Solutions’18-tapahtumaa Messukeskus Siipeen 22.5.2018!\nTapahtuma järjestetään jo seitsemättä kertaa. Aiemmin tapahtuman nimenä oli Visma Solutions Asiakaspäivät. Vuosien varrella asiakastapahtuma on kasvanut pienestä 200 hengen tapahtumasta 1000 asiakkaan tapahtumaksi, joka pitää sisällään mm. julkkispuhujia ja laajoja koulutuskokonaisuuksia.\nMessukeskus Siiven (ent. Kokoustamo) ovet avautuvat klo 08:30, jolloin myös tapahtumapisteet aukeavat. Vaihda lippusi kaulanauhaan, juo aamukahvit ja kiertele tapahtumapisteillä. Päivä avataan pääsalissa klo 09:30, jonka jälkeen ensimmäiset kaksi Keynote-puhujaa astuvat lavalle. Osallistu päivän somekisaan jakamalla tunnelmia ja ajatuksia somessa hashtagilla #solutions18. Somekisan arvonnan säännöt\nHyödynnä Solutions’18-päivä tehokkaaseen verkostoitumiseen! Tapahtuman virallisena applikaationa ja verkostoitumiskanavana toimii tapahtumasovellus Brella, josta löydät päivän aikataulun, tapahtuman kartan ja paikalle tulevat kumppanimme. Katso ohjeet Brellaan »\nSaapuessasi tapahtumaan, näytä QR-koodin sisältävä mobiililippu tai tulostettu lippu. Kirjaamme sen avulla sinut sisään. Olet saanut lipun sähköpostitse osoitteesta asiakaspaivat.solutions@visma.com rekisteröitymisesi yhteydessä. Sähköpostin aihe: Vahvistus: Lippusi Solutions’18-tapahtumaan. Lippu löytyy sähköpostin yläkulmassa olevasta “Avaa lippu”-linkistä.\nOman rekisteröitymisen peruutukset 11.5.2018 mennessä Lyytin kautta (linkki löytyy sähköpostiin tulleesta vahvistusviestistä) tai osoitteeseen: asiakaspaivat.solutions@visma.com. Tapahtuma on vieraillemme maksuton, mutta peruuttamattomasta poisjäännistä laskutamme tarjoilukustannukset (80e).\nMessukeskus sijaitsee Helsingin Pasilassa, erinomaisten liikenneyhteyksien keskellä. Tapahtuma järjestetään Messukeskuksen uudistuneessa Siipi-tilassa (aikaisemmin tunnettu Kokoustamona). Suosittelemme käyttämään julkista liikennettä. Pasilan asema on n. 300 metrin kävelymatkan päässä Messukeskuksesta. Lisäksi Raitiovaunut 7 ja 9 kulkevat lähelle Messukeskusta.\nMessukeskus Siiven osoite on Rautatieläisenkatu 3. Jos tulet autolla, kirjoita navigaattooriin Ratamestarinkatu 13, niin löydät Siiven pysäköintialueelle helposti. Huom! Messukeskuksen pysäköinti on maksullinen (12€/auto/päivä). Voit maksaa pysäköinnin automaattiin tai sisällä lippukassalle. Maksuvälineinä käteinen ja yleisimmät maksukortit.


Ellu jumppaa: Täällä ollaan blogihiljaisuudesta huolimatta\nKirjoittanut Elina klo 17:35\nUnna 16 heinäkuuta, 2014 00:21\nHei! Kertoisitko kuinka toteutat tuon treeneihin menemisen imetysaikana? Pumppaatko maitoa ja jätät lapsen isälleen, vai menet syöttöjen välissä? Vai onko sinulla mahdollisuus ottaa lapsi mukaan?\nMinulla tuli nyt jälkitarkastuksessa lupa lähteä liikkumaan ja mietin mikä olisi paras toteutustapa, vinkkejä siis otetaan vastaan! :)\nEllu 16 heinäkuuta, 2014 16:11\nMoikka! Olen suunnitellut, että syötän vauvan juuri ennen lähtöä ja jätän myös pumppaamaani maitoa hänen isälleen. Esikoisen vauva-aikana treenasimme myös mieheni kanssa samaan aikaan, jolloin vauva oli mukanamme ja pystyin imettämään tarvittaessa salilla/ lajiharjoituksissa, mutta tällöinkin mukana oli usein pumppattua maitoa tuttipullossa. Lajitreenit pyrin tekemään niin, ettei minun tarvitse keskeyttää treeniä. Mies hoitaa vauvaa sillä välin joko kotona tai tatamin reunalla. :-)\nLajitreeneihin voin ottaa molemmat lapset mukaan, mutta kuntosalilla lapsiparkkimahdollisuus on vain esikoiselle.


Krooninen univajeeni on muuttunut jo liki fataaliksi. Eilen nukuin moottoritien kupeessa puoli tuntia ihan vaan hupsis heijaa (olin kyllä pysäyttänyt auton jo ennen sitä, ettei käy kuin Kimmo Sasille). Valimotyö on mulle ihan liian rankkaa, ainakin jos valukappaleiden koko on yli 30 tn (mutta jee - pääsin näkemään 100 tn nosturin! eikä tarvinnut edes kiivetä sinne ylös, kun se on radiokäytöllä).Koko hommahan alkoi viime viikolla (tai ed. viikonloppuna), mutta siis viime viikolla oli joko täysikuu tai uusi kuu. Molemmat ovat kesän ajan valvottaneet meidän kahta nuorinta, ja viime viikko oli aika lailla katastrofi nukkumisten suhteen. Muropaketti heräsi kahden aikaan yöllä ja jaksoi humputtaa viiteen asti (katseli sitten Puuha Peteä ja Cubixia videolta ja minä horrostelin sohvalla) ja sitten jo soikin kello. H i e m a n h i t a a l l a ollaan vieläkin, vaikka viime yön jo nukuin kohtuullisen hyvin, jopa kahdeksan tuntia putkeen. (neitiä on alkanut atooppinen iho taas kutitella, joten ne yöt, jotka Muropaketti nukkuu, neiti raapii itseään).Kaaos kasvaa, jotenkin iltaisin ulkona aikaisin hiippaileva pimeys tekee saamattomaksi (=annan vallan luontaiselle laiskuudelleni). Tänään pitäisi lähteä vanhempainiltaan, jossa luokkakohtaiset kokoontumiset alkavat kello 20.00. Siis kahdeksalta illalla! Tosi kätevää niille, joilla sattuu olemaan alle kouluikäisiä lapsia... Onneksi mies on kotona illalla, olisi muuten jäänyt menemättä koko vanhempainilta.Taidan ottaa sukankutimen mukaan, ihan vaan kiukutellakseni.Koulun rehtori kun nyt ottaa päähän, akuutein syy on se, että koska hänen lapsensa eivät voi hoidossa ollessaan kulkea yleisiä teitä pitkin, niin minunkin lapseni jää sitten vaille kerran kuussa tapahtuvia leikki- ja jumppahetkiä koululla... Viimeksi hänen lapsiaan ei saanut kuljettaa autolla, jolloin taas koko ryhmä oli jumissa keskellä korpea. Se on NIIIN näppärää kun asiat voi tehdä vaikeaksi.(en muuten sanoisikaan mitään, mutta koko ikäni ko. tietä kulkeneena voin sanoa, että se on juuri tuolta osalta turvallinen kulkea, vaikkei olekaan kestopäällysteinen ja valaistu - ja ehkä juuri siksi se on turvallinen)Mitähän kivaa rehtori on keksinyt vanhimman poikani päänmenoksi?Tunnisteet: Lapset, Maalaiselämää, Minäminäminä\nposted by Sahrami @ 2:34 ip.\nViime viikko ja sitä edellinenkin menivät monella tapaa penkin alle. Kun eilistä oli jäljellä enää muutama tunti, niin esikoinen meni ja katkaisi vanhoista Aeron 5,5 muovipuikoista toisen. Itku ja parku ja esikoisen äkillinen siivouspuuska (poika aina hyvittää tekosiaan siivoamalla - tekee muuten tosi hyvää jälkeä, harmi, ettei hänen omaatuntoaan koputtele kovin usein).Nettiin apua etsimään. Aeron puikkoja ei näköjään saa enää isomman lätäkön tältä puolen, kanadalaisista nettikaupoista kylläkin (ihmettelen kovasti, koska Aerohan on Made in England). No, ehkä en osannut surffata oikein.Nettifoorumilta kuitenkin löytyi vinkkiä, että Vuorelmalta löytyy 5,5 suorat puikot metallisina, ja Vuorelman sivuilta sitten löytyi tieto, että ko. puikot ovat Addin.No, Villamokka myy Addin puikkoja, ja päätin koittaa onneani. Ensin tietenkin säikähdin perusteellisesti, kun en ollut päivittänyt kännykkääni kesäajasta normaaliaikaan...Nyt minulla on ihan ekat Addit, ja pääsen tikuttelemaan (joskus hamassa tulevaisuudessa) edelleen. Kunhan saan etusormeni parannettua. Muropaketti iski siihen hampaansa, ja sitten niin maan perusteellisen terävät hampaat tuolla vajaa kaksivuotiaalla. Sormessa on mustelma, onneksi kynsi ei haljennut eikä tullut edes palkeenkieltä. Vasen käsi vielä, kutoessa sitä tulee käytettyäkin.Työn alla-tekeleiden määrä kasvaa koko ajan, ja ideoiden määrä lisääntyy vielä nopeammin. Aikaa vain ei ole, joudun karsimaan jo nyt karsitusta "nämä AINAKIN haluan tehdä" listastani. Onneksi minulla on huono muisti, toisesta päästä listaa jo unohtuu kun toiseen päähän tulee lisää tavaraa. Tasapaino säilyy.Pikkulikalle ja hänen pikkuveljelleen:Sukkia, tumppuja ja jotain ommeltua(Näihin on ideat ja tarvikkeet, mutta aikaa ja aikaansaamista kaivataan; pikkulikan sukkia jo aloittelin, mutta taitavat olla ennemminkin kokoa isompi likka, ja värissä tökkii joku. Täytyy tarkistaa tilanne päivänvalossa hereillä ollessa.)Pikkusiskolle:Oikein tilauksen perusteella sukkia ja tumppuja (mummo on laiskotellut)Huovutettu laukku, kunhan oikea väri selviääPikkuveljelle tyttöystävineen:Sukkia (ei mielikuvitus riitä muuhun)Naapurin pojille:Villasukat (nämä ovat jo työn alla)Sedälle:VillasukatIsommalle kummipojalle:Apupupu (puuvillasta?)Sukka-tumppu-kombinaatioCollege-puku (jos en löydä sopivaa kovaa pakettia kaupoilta)Pienemmälle kummipojalle ja pikkusiskolle:Sukka-tumppu-kombinaatio (jaa miten niin toistan itseäni )Collegepuku ja mekko (näille on jo suorastaan tehty tilaus)Esikoiselle:Ugly Toy -imitaatioNeitille pitäisi keksiä jotain. Merenneito-aiheet ovat olleet in jo pidempään, mutta ne ovat hankalampia toteuttaa neidin pyöriessä jaloissa.Niin, joulu-, synttäri- ja nimipäivälahjalistaa kirjoittelen.Tunnisteet: Käsityötä, Lapset, Minäminäminä\nposted by Sahrami @ 10:46 ap.\nAuts. Kyllä oli jarruremontilla hintaa (no, samalla ostin uudet nastarenkaat ja laitatin sisätilan lämppärin ja niin poispäin). Mulla on ollut halvempia autojakin kuin tuo remppa. Useampiakin.Hurjastelin sitten maakunnissa vuokra-autolla. Täytyy sanoa, että vaikka onkin ihan kiva, että auton saa poikittain parkkiruutuun, niin en minä silti tykkää Rellulla ajella. Etenkään 1.2 litraisella. Hävetti ihan, piti ajella pikkuteitä pitkin eikä moottoritietä. No, vanhan kolmostien varressa sattuu olemaan Asado, ja lopun voitte varmaan arvata.Asadossa myydään nyt myös kankaita, sain itse mukavan läjän collegea, verkkokangasta vuoriksi ja flanellia sekä ison kassillisen lankaa viidelläkympillä. Olin tyytyväinen kauppoihin, ja luulen, että kauppiasrouvakin oli. Hänellä oli muuten mukavan näköinen mohairhuivi kaulassa, kukahan sen on kutonut...?Asadon valikoimat lankojen suhteen koostuvat tällä hetkellä lähinnä mohairista ja puuvillasta sekä erilaisista enimmäkseen muovia sisältävistä sekoitelangoista. Cottonellaa (Rondon lanka) on hyvin monia eri värejä, tosi nättejä ruskan sävyjä, maanläheisiä värejä. Lisäksi on paljon pussilankoja, jotka täytyy siis itse keriä. Seiskaveikkaa on hyvin vähän, mutta pussilangoissa näytti olevan vielä ainakin valkoisia ja luonnonvalkoisia sekä ruskeita.Formulacollegea on pari metriä, lisäksi palassa on pitkä soiro leikkausjätettä (sen verran leveää, että siitä saa pikkulapsen housunpunttia tms leikattua). Lentokonekangas on ohutta puuvillaa, minulta puuttuu noita poikamaisia kuoseja (näitä kankaita voi käyttää hyvin vuorikankaina välikausitakeissa jne). Valkoinen kangas on verkkovuorikangasta, kangasta ei ole kuin 1,5m mutta se on 2m leveää. Päällimmäinen ihkupihku (anteeksi, mutta se on) nalleflanelli saa varmaan lojua varastossa hyvän aikaa, ennenkuin raaskin sitä silputa mihinkään. Vaikka sitä onkin pari metriä...Tätä lankaa on kahdeksan vyyhtiä, melkein 800g. Lanka on karkeaa ja hyvin rasvaista, ja tuoksuu aivan humalluttavasti lampaalle. Aivan mahtavaa! Jostain syystä minusta tuntuu, että lampaanvillan seassa on poronkarvoja, langassa on valkoisia karkeita haituvia. Poroa ne eivät voi olla, koska poronkarva onttona katkeaisi. Ehkä mielikuva syntyi siitä, että juttelin Asadon kauppiasrouvan kanssa poroista ja alkoi tehdä mieli poronkäristystä...Musta spagettikasa on Isoveljeä sotkuisilla vyyhdeillä. Ainakin tästä kuvasta katsoen näyttäisi olevan pariakin värjäyserää (osa langasta on selkeillä kerillä, osa sotkussa).Novitan Superwash-villalankaa (ilmeisesti jotain nimetöntä testilankaa). Koskaan ei voi olla liikaa konepestävää villalankaa... Merinolanka ja Noora (gjestalin lanka) ovat Anttilan teettämiä lankoja, ja etualan vedenvihreä lanka on polttotestin mukaan täyttä villaa. Testasin sen vasta kotona, ostin sen ihan vain värin vuoksi.Kaikki langat painelevat kohta pakastimeen (koska minulla ei ole enää säilytystilaa sisällä!) ja kankaista eka on jo pesukoneessa kutistettavana...Näiden kuvien jälkeen onkin hyvä esitellä jotain valmistunutta...Muropaketin sukat, koko ehkä pulleroinen 22. Lankana Nalle Colori ja jostain kaivettu merinovillainen Wool. Jo ekaa vartta tehdessäni totesin, että olisi pitänyt ottaa raitalangaksi tummempi lanka, mutta koska juuri sen värinen lanka oli jossain ompelukaappini syövereissä ja tämä lilansininen lanka lojui esillä ihan virattomana, niin nappasin sen sitten hommiin. Näiden langankulutus on ehkä 30g, joten hieman naurattaa yläkuvissa esitellyt hankinnat...Lähden tunkemaan lankoja pakastetun lohen naapuriin.Tunnisteet: Käsityötä, Lankahamsterit, Minäminäminä\nMinä en ymmärrä, että mikä ihmen kolhumagneetti tuo mun saksalainen pikku 7-hengen kauppakassini on. Tänään pesin autoa huomista huoltoa varten (no hyvä on, huuhtelin pahimmat parin sentin kurat pois) ja totesin, etä joku on laappaissut auton kylkeen jollain. Kiva kiva. Mies veti herneen nenäänsä, että mitäs et ole vahtinut. Anteeksi mitä? Pitäisi ilmeisesti kytätä auton vieressä 24/7 ja kiertää sitä suurennuslasin kanssa joka kerta kun selkänsä sille kääntää ja jahdata jokaisnen ohimenijä kiinni ja pyytää kopiot henkkareista.Olen tapellut viimeisen viikon auton jarrujen kanssa, huomenna saan koslan huoltoon, ja nyt tuo kolhu. No, lommoja ei näyttänyt olevan, mutta tarvitsisin vähän enemmän valoa, että voisin nähdä paremmin.Muutenkin tämä on taas ollut näitä loistavia viikkoja, kun olen yksin illat kotona. Talo alkaa jäähtyä, ja yritän lämmittää tässä samalla, kun mukulat tappelevat. Esikoisella on taas hankala vaihe (milloin ei olisi) ja itse olen niin turkaisen väsynyt juoksemaan ympäri maakuntaa. Tämä pimeä vuodenaika väsyttää, aamulla on pimeää kotoa lähtiessä ja illalla hämärää kotiin tullessa. Viime viikon syyslomapäivät ovat jo unohtuneet, edessä on pitkä putki pitkiä viikkoja.Joululahjatilauksia on jo tullut! Onneksi ei tarvitse etsiä lankakaupoista lankoja niihin...Tunnisteet: Minäminäminä\nMuutamaan kertaan olen tehnyt inventaariota esikoisen vaatekaapilla. Akuutein pula näytti olevan pitkistä kalsareista. Poikahan ei kelpuuta jalkaansa kaupan kalsareita, joten ei muuta kuin sukellus kangasvarastoon. Poika itse valitsi muutaman sopivan kankaan, mutta tyydyin tekemään vain kolmet kalsarit. Ei nyt sentään liioitella...Näissä on ihan oikea sepalus, kaava on muokattu jostain Suuri Käsityökerho-lehdestä vuodelta 93 tai jotain. Siltä ajalta, kun lastenvaatteiden mitoitus ei ollut luokkaa D. Seuraaviin kappaleisiin saa näköjään lisätä jo selkäpuolelle lisää haarapituutta, muuten mitta on hyvä.Syysloman suurin ponnistus oli kuitenkin esikoisen villapaita. Se on valmis! Aloitettu elokuussa... Jännä juttu, saumojen ompelu on ihan kivaa ja nopeaa, mutta sitä ei vaanmillään saa aloitettua. Lankojen päättely ei ole niin kivaa, mutta siihenkään ei mene kovin kauaa. Kun vain saa aloitettua. Lauantaina (eilen siis) omplein viimeisetkin saumat, päättelin kaikki langanpäät ja kudoin vielä kauluksen (ja päättelin samantien nekin langanpäät) ja lykkäsin pojalle sovitukseen.Paita on oikein mieluinen, tosin paljaalla ihollahan sitä ei voi pitää. Lankana oli Nalle Colori ja ikivanhat merinovillaiset Woolit. Taattua Novita-laatua siis. Langanmenekki hämmästytti, Wooleja meni yhteensä noin 50g - mikä on mielestäni aika paljon, kun tein niillä vain muutaman raidan. Nallea taas meni 250g, eli reippaasti alle kaksi kerää. Ohje on Suuri Käsityölehti - Parhaat neuleet syksy 2006, pojan joustinneulepusero. Mallissa tosin hihat olivat sileää, mutta esikoisen päällä sellainen paita olisi näyttänyt lepakonsiiviltä (masiiviset hauikset...)Tunnisteet: Käsityötä\nposted by Sahrami @ 11:16 ap.\nKaikki alkoi ihan viattomasti Villa Mokasta ja ajatuksesta kutoa kämmekkäät autoilua varten - nythän aamut ovat jo kylmiä ja ratti tuntuu kalsealta paljaisiin käsiin. Löysin mukavanoloista Landlord-lankaa. En ehkä ole ihan suurmaanomistaja, mutta kierolla tavalla langan nimi huvittaa minua hirmuisesti. Saisi kurvailla kuin Euroopan omistaja pitkin Etelä-Suomen pikiteitä (kunhan nyt saan jarrut korjautettua).Mutta Kävin sitten Anttilassa, ja sieltäkin mukaani tarttui kaksi kerää lankaa. Ihan hyvä juttu, alkaa olla jo ongelmia langan säilytyksen suhteen...Hauska keräkoko, noista 600g muovilankaa riittää raita poikineen erääseenkin villasukkaan tulevien vuosien aikana. Väreissä panostin ikiturvalliseen harmaaseen (joka käy mihin tahansa) ja ruskeaan, jota minulla on aina liian vähän.Mutta Vapaa Valinnassa on halpoja 7veikkoja, ja villasukkkausi on jo täällä. Nytkin panostin väreihin, joita ei varastoistani juurikaan löydy, vihreää, ruskeaa, punaista. Kuten näkyy, 7veikkojen sekaan mahtui muutakin lankaa. Pari kerää Karusellia, kiva väri. Villa-puuvilla-lankaa Prismasta - siellähän oli Osta Pois-päivät, ja minähän ostin. Samosta,sieltä Prismasta, ja vielä Citymarketin kampanjalankaa. Lierun oloista, mutta tunnultaan niin sileää, että saisin ehkä esikoiselle siitä jotain tehtyä.Jaa että enkö muuta sitten Prismasta ostanut?Novitan Bambuhan oli se lanka, jota ajatellen jättäidyin pois Lankahamstereiden pudotuspelistä. Nyt vihdoin, yli puolen vuoden päästä, sain sitä ostettuakin... Näille on vastoin kaikkea järkeä jo käyttötarkoituskin tiedossa, ollut jo sen reilut puoli vuotta. Kamalan ohutta lankaa (olen kutonut esikoisen puseroa Nallesta ja alkaa hermot mennä) mutta pehmoisen tuntuista. En ole laskenut langan määrää, mutta bambua lienee kilo ja muita lankoja muutama kilo päälle. Onneksi en ole kymppi%-projektissa enkä langattomassa lokakuussa. En muuten sitten saanut niitä Isoveli-lankoja Prismasta, joku muu oli jo ostanut ne. En ole ainoa hamsteri näillä main? Mutta olen ollut ahkerakin. Nuhan pakottaman jouduin valvomaan ja sain valmiiksi toisenkin hihan esikoisen paitaan. Nyt pitäisi ommella kappaleet yhteen, päätellä langanpäät, kutoa kaulus ja sitten se olisi valmis. Poika onkin jo odotellut tuota, saa nähdä, saanko nyt syysloman aikana valmiiksi asti.Välipalaneuleena toimii ensimmäinenjoululahjaneule. Työn alla ihan perusvillasukat, saa nähdä riittääkö yksi kerä 7veikkaa? Täytyy sitten kaivautua noihin kerrostumiin, samaa väriä luulisi löytyvän joku nöttönen jostain.Laiturilla on jo talvi mielessä, kuuraa oli äskenkin vielä paksu kerros, vaikka aurinko paistoi siihen kauan. Kukahan jaksaisi haravoida?Tunnisteet: Käsityötä, Lankahamsterit, Minäminäminä\nTosin mulle riitti matosoppaa yksi kipollinen (Tom Yum tai Won Ton). Mutta sitä ennen ehti ruokis mennä pilalle työasioiden vuoksi (minullahan on työkännykkä ja kesken Anttilan keskusvaraston tyhjennyksen asiakas soitti ja siinäpä sitten olin jumissa kun oli hankala juttu).No, Anttilan keskusvarastosta löytyi vain kaksi kerää lankaa, joten siirryin sitten Vapikseen, josta mukaan tarttui ihan huomaamatta 11 kerää lankaa (2xkaruselli ja 9x7veljes). Ihan vahingossa.No, sitten luin lehdestä, että Prismassa on Osta pois-päivillä tarjouksessa Isoveli colori 2,50€/kerä. Oi voi, mun piti mennä ostamaan uusia saappaita Citymarkettiin (sielläkin oli jotain kampanjalankoja myytävänä). Onkohan Suomi-saappaita kummassakaan noista kaupoista, kun Suomen kumitehtaan kotisivuilla oli lista vain Rokka-saappaiden jälleenmyyjistä? Niitä saappaita haukuttiin Hesarissa, että ovat liian väljiä pohkeesta - saattaisivatpa sitten mahtua mun jalkaanikin.Täytyy varmaan jo kirjoittaa oikein kauppalistaa, mitä pitää ostaa, ettei pääse unohtumaan. Mies voi tykätä hyvää, jos kovasti mainostamani saappaidenostoreissu päättyykin Isovelivyöryyn...Tunnisteet: Lankahamsterit, Minäminäminä\nposted by Sahrami @ 11:32 ap.\nSiis mä en tajua. Eilen pengottiin (mies ensin pariin kertaan ja minä perässä muutamankin kerran) avainloota eteisestä, kun sitä vara-avainta etsittiin. Ei löytynyt.Vaan tänä aamuna kun otin auton avaimetkäteeni samaisesta lootasta, niin osuipa sormiini heti Nalle Puh ja se vara-avain. Soitin miehelle, että miksi et kertonut että löysit sen avaimen. No kun ei ollut löytänyt.Se avain EI TAATUSTI ollut siinä laatikossa eilen, ei ollut. Ja nyt se on.On se hyvä, että olen lahjakas edes yhdessä asiassa.Tunnisteet: Kadotetut\nPellon toisella laidalla ovat reissussa, ja meidän pitäisi käydä kissaa vahtimassa. Milläs menet, kun ei löydy vara-avainta mistään!Se on ollut mukana reissuissa, mutta aivan varmasti muistan tuoneeni sen kotiin ja siihen laatikkoon, jossa avaimet meillä yleensäkin ovat. Vaan ei löydy, ei mistään. Aaaarhg. Olisi nyt tullut mieleen edes etsiä eilen, niin olisi voitu ottaa toinen vara-avain. Näin talviaikaan kun ei voi murtautua sisäänkään, kun muut ovet on sisäpuolelta lukossa.Tunnisteet: Kadotetut\nMeillä on talvi. Pakkasta on pari astetta, enemmän siis kuin tammikuussa keskimäärin, ja lunta pari senttiä, sekin enemmän kuin yleensä joulukuussa. Tuolla hytisevät mies veljensä kanssa ja kantavat puita varastoon talvea varten. Minä toimin muonitus- ja huoltojoukoissa, tein jättiannoksen lasagnea (kenellekään ei saa kertoa, että raastoin sinne jauhelihakastikkeeseen pari porkkanaa ja yhden söpön punajuuren). ja Muropaketin kanssa yhdessä loihdimme omenapiirakan jälkiruuaksi. Sekin oli ihan hyvää jäätelön kanssa. Lasagne oli herkkua (paljon parempaa kuin äitien tekemä), ja nyt on ähky. Saunakin on jo lämmin, isommat mukulat mummulassa ja Muropaketin pitäisi käydä päiväunille. Juu pitäisi.Istuin koneella ja kuuntelin, kun nuorimmainen leikki sohvalla. "Äiti apuaa! Auttamaan!" poika oli liu'uttanut itsensä pää edellä alas sohvalta, jalat sätkivät sohvalla ja pää oli säkkituolin uumenissa. Menin pelastamaan ja sanoin, että oleppa varovainen tuossa voi vielä ihan oikeasi sattua. No seuraavaksi poika huutaa (taas pää säkkituolissa ja jalat ylöspäin) "Oikeetti tattuu!".Nyt oika lötkäilee sylissä ammalla ja välillä kuuluu "Atiaa!" ja poika kiskoo minua öeuasta. Niin että älä sinä keskity mihinkään nettiin vaan kuuntele, kun lapsella on asiaa...Eilen illalla kävin esikoisen kanssa koulun diskossa, aluksi esikoinen nyhjäsi vieressä ja söi kolme litran purkillista popkornia. Lopulta poika juoksi ja piti hauskaa, kaksi tuntia virtaa riitti, sitten olikin jo kiva lähteä kotiin. Illalla sitten juoksentelu kostautui, pojalla särki jalkoja ihan hirveästi. Mutta oli mukavaa nähdä, kuinka pojalla oli hauskaa.Ennen diskoon menoa värjäilin taas elintarvikevärillä pienen nyttyrän (en sa koskaan värjätyä isoa erää, koska minulla ei ole isoja mikronkestäviä muovikippoja... pitäisi vaan painella urheasti lähimpään halpakauppaan ja ostaa niitä kippoja varastoon). sinistä ja pikkaisen lilaa. Yllättävän paljon saa punaista upottaa sinisen värin sekaan, että pienintäkään violetin vivahdetta lankaan löytyi, kirkkaanvalkoinen lanka ehkä olisi helpompi, mutta kun käsillä nyt sattui olemaan Jämsän villatehtaan Sohvia luonnonvalkoisena.Lankaa on taas ehkä 20g, mutta sillä kyllä saa jo raidoitettua jotain huopuvaa, ehkä tumppuja pukinkonttiin?Aamulla valvoessani taas tuli mieleen kaikkea kivaa, mitä voisin väsätä joko synttäri-, nimppari- tai joululahjoiksi näille pienille lahjottaville. Pikkulikallahan on heti Muropaketin syntymäpäivän jälkeen oma 3v syntärit, ja toisella kummipojalla sitä ennen nimpparit. Ja joulu tulee jos sitten ihan heti... Jos saisi aikaiseksi, niin saisi paljon tehtyä, ideoita kyllä on.Esikoisen paidanhiha ei ole edennyt yhtään, mutta itselleni aloitin MiXatista (Marks&Kattens) perusneuletta, tällä hetkellä menossa on versio 2o2n, mutta näyttää hieman laajalta tuo helma... Lankaa ei ole kuin 500g, joten saa kyllä olla ennenmminkin tykäistuva kuin väljä.Tunnisteet: Käsityötä, Lapset, Maalaiselämää\nTänä aamuna ei ollutkaan vaikeuksia saada mukuloita pukemaan ulkovaatteita päälleen. Pyysin kurkkaamaan ikkunasta ulos, ja johan meni pipot ja takin vauhdilla päälle. Yöllä ja aamun aikana oli satanut ainakin viisi senttiä lunta!Eipä paljon tee mieli enää mennä uimaan.Sohjossa olikin kiva sitten viedä esikoinen taksia odottelemaan. Koulussa pitäisi olla tänään suunnistusta, yritin topata laiheliinin mahdollisimman lämpimästi, ettei palele.Kahden räkäisen mukulan kanssa kauppaan (nenäliina oli valmiina taskussa...) ja olikin kyllä harvinaisen levollinen kauppareissu. Muita asiakkaita ei juurikaan näkynyt, ja kun vihdoin aloin lapata tavaraa kassahihnalle, miesmyyjä hihkaisi taakseni tulleelle asiakkaalle, että menisi odottelemaan viereiselle kassalle, saisi näin nopeammin palveltua (kun minulla nyt meni aikaa niiden tavaroiden pakkaamiseen...). Olikin luksusta kaikesssa rauhassa pakata ostokset, yleensä niskaan hönkii muutama kiireinen eläkeläinen.Kotiin tultua purin kauppakasseja (siihen menikin sitten yli puoli tuntia, kun piti raivata kaappeihin tilaa uusille tavaroille - pakastimeen mahtui näppärästi läjä kalapuikkoja, kun otti ensin villalankapussin pois tieltä...)Loppu aamupäivä menikin sitten siivotessa. Kuten kaikki minut tuntevat tietävät, suhtaudun hyvin intohimoisesti siivoamiseen, joten se, että vielä tiskasin KÄSIN tuohon päälle, saa epäilemään mielenterveyttäni. Syyntakeeton, ilmiselvästi. Etenkin kun en edes ole kovin vihainen juuri nyt. Siivosin myös eilen, mikä tekee asian täysin käsittämättömäksi.On siis hyvin harvoja asioita, joita vihaan syvästi, ja siivoaminen kyllä kuuluu niiden joukkoon.Nyt pyykkikoneessa pyörii koneellinen pyyhkeitä, tiskikone on tyhjätty ja täytetty, käsinpesun vaatineet tiskit kuivumassa ja uunissa muhii lohilaatikko (meidän lasten herkkuruokaa, huoh, kunpa tykkäisivät jostain normaalistakin joskus).Kotilapsoset sitten viihdyttivät itseään, Muropaketti harrastaa luovaa ongelmanratkaisua:No, kun ei yletä, niin onhan sitä jostain lisää pituutta löydettävä!Eilisen aikana sain väännettyä esikoisen puseronhihaa pituudesta puoliväliin. Koska silmukoita lisätään koko hihan matkalla, niin tuosta puuttuu vielä ehkä kolme viidesosaa. Loput osat ovatkin jo valmiina, että ehkä saan tämän vielä valmiiksi tämän vuoden puolella.Ne pakastimesta kaivetut langat on tarkoitettu neidin villahousuiksi, nättiä vaaleanpunaista ja vadelmanpunaista seiskaveikkaa. Vaaleanpunaiset olivat 100g keriä, eli aika vanhaa vuosikertaa.Voi kun pitäisi niin paljon, eikä jaksa mitään. Porkkanoitakin kasvaa vielä kasvimaalla, enkä jaksaisi millään kaivella niitä viikonloppuna ylös... No, eipä ole kellariakaan, missä säilyttää, onneksi ei ole paljoa porkkanoitakaan.Mitä muuten tekisin parillekymmenelle punajuurelle? Löysin vanhoja siemeniä keväällä ja kylvin ne, ja hämmästyksekseni ne ovat kasvaneet ihan reippaasti ja ovat ihan mukavan kokoisia. Minä en pidä etikkapunajuurista (ja se kellariongelmakin on...) mutta kasvislisäkkeenä punajuuret ovat olleet ihan ookoo. Muu porukka taas syö etikkapunajuuria muttei muuten.Taidan ensi keväänä etsiä keltajuurekasta siemeninä, se on helpompaa kun ei värjää joka paikkaa.(ja juu, punajuurella voisi värjätä lankaa, mutta minun kokemusteni mukaan siitä saa lähinnä harmaasävyjä, en ole saanut punaista sävyä säilymään - pitäisi olla kai ihan oikeita myrkkyjä värjäyksessä mukana).Tunnisteet: Kasvimaa, Käsityötä, Lapset, Maalaiselämää, Minäminäminä\nTänään olenkin kotina. Muropaketti hehkui eilen illalla kuumeessa, rkäinen poika on ollut jo muutaman päivän. Kuume voi olla peräisin viime viikon rokotuksestakin, nuha on ihan rehellistä räkätautia.Vaikka poika olisi tervekin, niin olisi suuri houkuts jäädä silti kotiin - viime yönä Muropaketti valvoi 3,5 tuntia, edellisenä 3 tuntia. On niin tukossa, ettei saa nukuttua.Tämän päivän taidan pyhittää pirtin lämmittämiselle (viikonlopuksihan luvattiinkin jo lämpimämpä) ja esikoisen paidanhihalle. Eihän sitä paitaa ole nysvättykään kuin vast a2kk.Nyt Muropaketti piirtaa olkkarin pöytään.Tunnisteet: Lapset\nposted by Sahrami @ 8:48 ap.\nNo niin. Sain annettua pikkusiskolle tuon edellisessäkin kirjoituksessa näytillä olleen pipon. Ja illalla sitten siirsin tavaraa makuuhuoneessa, niin tottakai löysin sen kadonneen Rustica-kerän. Ja sen seurana olleen grafiitinharmaan Jussinkin. Olipa hauskaa taas niin.Väsään varmaan ranteenlämmittimet tai jotain siitä langasta pikkusiskolle, koska sen näkeminen taas ottaa niin pajon päästä...Kudoin pikapikaa esikoiselle Karusellistä vielä ranteenlämmittimet, oikein perusyksinkertaiset, 1o1n-joustinta, peukalolle reikä tasoneuleena, muuten suljettuna. Poika veti ekan käteensä ja hihkui "Kiitti äiti, ritareillakin on tällaisia!" (ritareilla tosin vastaavat taisivat olla rengashaarniskasta...) enkä ole nyt vielä kahden päivän päästä saanut sitä niin pitkäksi aikaa takaisin, että olisin saanut ne kaksi langanpäätä pääteltyä...Kaikenlaista pitäisi tehdä. Taidan keskittyä siihen, missä olen hyvä - tavaroiden hukkaamiseen.Tunnisteet: Kadotetut, Käsityötä, Lapset\nposted by Sahrami @ 4:49 ip.\nEn tiedä, minkälaisessa solmussa olen viime yönä nukkunut kahen ja neljän välillä, mutta tällä hetkellä oikea lonkka on niin kipeä, että kävely on hidasta konkaamista ja istuessakin täytyy miettiä tarkkaan, että miten päin oikeaa jalkaa pitää, ettei vihlo.Perjantaina kävin palkitsemassa itseni siitä hyvästä, että olen selvinnyt kahdesta edellisestä viikosta. Kävin Villa Mokassa Hämeenlinnassa, ja ostin vain kaikkea turhaa ja ihanaa. Ei oikeastaan hajuakaan, mitä näistä langoista teen. Ehkä tyydyn jatkamaan samaa, mitä olen perjantaista lähtien näille tehnytkin, eli paijailen vain.Naturgarn nummer ett tuli lahjukseksi kaupan päälle, ja sitä taidan laittaa lapasiin, minulta pitäisi ko. lankaa löytyä jonkun toisen värisenä kätköistä... Lanka tuoksuu aivan ihanalle villalle (olen päättänyt, että sana ihana voi kuulua sanavarastooni ainakin hetkellisesti), haistelen sitä vähän väliä (saman kohtalon ovat yleensä kokeneet myös hahtuvat ja muut käsittelemättömät langat). Lanka on muuten tosi hyvän väristäkin, en ehkä olisi itse sitä hyllystä poiminut, mutta tuo näyttää tosi lämpimältä, nugaalta. (ruoka on vasta hellalla kiehumassa).Toinen lanka, jolle ehkä on käyttö keksitty, on Teeteen Poppari. Maissilankaa! En tietenkään voinut vastustaa sitä, kun vielä löytyi sinisenä... Minähän syön tonnitolkulla popkornia vuodessa, sopii siis minulle paremmin kuin hyvin. Lanka on muuten ihanan sileää, silkkistä. No, viskoosihan on silkkistä... Arvuuttelin työkavereillani, että mitähän tämä lanka on. Lähimmäksi meni kai merseroitu puuvilla (juu, minulla on sivistyneitä työkavereita). Langasta tullee ehkä keväällä esikoiselle pipo, jospa poika vaikka kasvaisi ja vanhat pipot jäisivät pieniksi... tuo lanka ei taatusti voi kutittaa (ellei sitten ole allerginen maissille...).Merino Silk ja Alpaca Silk nyt ovat kertakaikkiaan epäkäytännöllisiä (käsinpesu! linkous kielletty! kolmosen puikot!) joten ne oli pakko ottaa silitettäviksi.Olen myös kutonut jotain, pelkän langanhamstrauksen lisäksi. Sain yöllä valmiiksi esikoiselle pipon ja kaulurin Novitan karusellista (kutitustestin mukaan lanka EI kutita paljaalla iholla).Aamulla mallasin pipon pojan päähän (piti illalla sitä päässään puikkojen kanssa...) ja purin muutaman kerroksen, nyt on sopivan kokoinen. Ja kutitustesti jatkui, esikoinen touhusi koko aamun pipo päässään ja kauluri kaulassaan. Ei kutinaa, mutta lämmin kuulemma on. Sehän se oli tarkoituskin! Ensi viikoksi on luvattu reilusti alle kymmenen asteen lämpötiloja. Olen jo tarkistanut pitkien kalsareiden tilanteen, niitä pitäisi riittää akuuttiin hätään.Gro magnon esittelee pikkusiskolle kudottua rustika/jussi-pipoa (ka koska kyseessä on tosiaan luolaihminen, niin kallossa on matala otsa ja tukkakin puuttuu). Kuvausassistentti päätti piristää vähän lisäväreillä... Muropaketti on erityisen innostunut palloista nykyään. Tämä oli paras kuva kaikista, ehkä olisi pitänyt suosiolla iskeä pipo Muropaketin päähän ja kuvata siinä, ehkä vähän leukaa olisi pojasta näkynyt?Tunnisteet: Käsityötä, Lankahamsterit, Minäminäminä\nTänään voisi jo olla melkein varma siitä, että nämä kolme kotona olevaa lapsukaista ovat paranemassa tai jo parantuneet mahataudista. Muropaketti ei ole oksentanut tiistai-aamupäivän jälkeen lainkaan, eikä neitikään enää tiistaipäivän jälkeen. Muropaketin kakat pysyvät jo vaipoissa eivätkä valu pitkin jalkaa...Esikoinen valittaa mahakipuja, se on kuitenkin hänelle ihan normaalia mahataudin jälkeen. Herkemmänpuoleinen poika.Muropaketti on laihtunut. Voi nyyh, äitin pikku ihrapallero on hoikistunut silmissä. Toivottavasti tämä on ohimenevää, ja parantunut ruokahalu tuo kilot ja pallerouden takaisin. Vaipatkin ovat liian isoja, tarrat menevä tedessä väkisinkin päällekäin, kun ennen niiden väliin jäi jo reilu rakonen.Neiti on vielä epänormaalin rauhallinen. Kuumetta ei enää ollut, että ehkäpä se tästä.Olin tänään koko työpäivän ylisosiaalinen, keskustelin 5,5 tuntia PUTKEEN vähintään kahden ihmisen kanssa koko ajan. Lopputuloksen äkillisesti puhjennut flunssa. Sainpahan sitten vahvistuksen sinne, että mun tukkoisuuteni on stressiperäistä, ei allergiasta johtuvaa.Yhtenä päivänä ehdin pikaisesti juosta Villa Mokkaan, joka aukaistiin maanantaina Hämeenlinnaan. Kävin vain kysymässä, että kelpaako pankkikortti. Tarvitsen palkinnoksi tästä mahatautiputkesta selviämisen jälkeen jotain oikein ihanaa ja kivaa, ja turhaa.Kotona olenkin sitten pyykännyt ja pessyt lattioita. Lempihommia molemmat. Siinä välissä kudoin kiireesti pienemmälle kummipojalle ja hänen pikkuiselle siskolleen villasukat lisäviemisiksi - kunhan nyt joskus sinne etelään asti pääsemme. Kun jostain syystä reissu on siirtynyt vaan...Lankoina Novitan 7veljestä ja Kolibri, ajattelin, että josko mökkisukkina menisivät. En tiedä, käyttävätkö kaupunkilaislapset enää nykyään villasukkia?Nyt työn alla on omalle pikkusiskolle pipo. Kudoin hänelle jo jokin aikaa sitten (kaksi vuotta?) Novitan Rustikasta pipon, joka jäi liian lyhyeksi. Lupasin lisätä pituutta, koska lankaa oli vielä jäljellä. Onhan sitä, jossain. Ei vaan löydy mistään. Olen jo kerran kaivanut sen kerän esiin ja laittanut sen talteen sitä varten, että saan inspiksen purkaa pipon päättelyt ja kavennukset. no, tallessa on, niin hyvässä paikassa, etten kahden illan etsimisellä löytänyt (ja olen jo koko lankavaraston käynyt läpi - sinistä rustikaa löytyi, muttei sitäkään koko kerää, kuten piti olla). Kaivoin sitten esiin tummanharmaata Jussia ( taattua Novitaa sekin), jotan oli jo yhdistänyt aiemmin samaan pikkusiskon pio-tumput-kaulaliina-settiin. Paksummilla puikoilla ja kaksinkertaisella langalla pipoon saa ehkä juuri ja juuri ne tarvittavat kaksi lisäsenttiä... Miksi en silloin alunperin kutonut tarpeeksi isoa (no kun meillä ei kellään ole niin isoa tukkaa, niin ei ole vertailupäätä käytettävissä).Nyt testauksessa on Novitan Fiesta/Karuselli. Esikoinen istuu lankakerät kaulalla sohvalla - testataan siis sitä, että kutittaako tuo 100% akryyli pojan herkkää hipiää. Herkästi paleleva poika tarvitsisi kaulurin talveksi, mutta en ole vieläkään onnistunut löytämään lankaa, joka ei kutittaisi kaulalla. Pipolankoja on jo löytynyt. Kirjava Aino kelpaa pipoon - jos pipoa ei tarvitse pitää kuin korkeintaan tunti.Tunnisteet: Käsityötä, Lapset\nposted by Sahrami @ 9:00 ip.\nPerjantaina neitin hoitopaikan lokerossa oli nätti viesti, että toivoisivat lapsille mukaan jotain maalauskelpoista vaatetta. Vanha t-paita, esimerkiksi. No voihan. Ei meillä ole niin huonoja vaatteita, että raaskisin antaa tuollaiseen käyttöön (se, että sitä käyttökelpoista vaatetta on jumalattomasti komerot ja kaapit täynnä, on sitten ihan eri asia...)Aikoinaan pellon toisella laidalla asuessani tein äitini hoitolapsille taiteilijanessut, pitkähihaiset puuvillapaidat, jotka olivat auki selästä. Samanlainen oli mielessäni nytkin. Nyt ei ollut käytössä värivikaista "taiteellista" pakanloppua, mutta löytyyhän noita kankaita. Tämä on Eurokankaasta, hinta oli muistaakseni 1€ tai 1,5€ metriltä, keltainen resori myös ostettu jostain kangaskaupan loppuunmyynnistä, ostin kaikki mitä sitä oli eli 20cm...Pellekankaita oli kahta erilaista, toinen on kohta jo käytetty kokonaan lakanoiksi ja tyynyliinoiksi (sinne pellon toiseen laitaan) ja toinenkin alkaa loppua. Niin sitä yli 10m kangasta hupenee, vaikkei ostaessa tietäisi ollenkaan käyttökohdetta (ja sisäinen sulovileelini hihkuu riemusta).Tällä hetkellä kyseinen taiteilija makoilee sohvalla ämpäri vieressään. Oksensi kukkapurkkiin heti kun pääsi sisälle (ja miksi meillä ei huonekasvit pärjää?). Että tämä jatkuu.Muropaketti oksensi vielä tänäänkin, aloitti torstaina...Tunnisteet: Käsityötä, Lapset


Dell Venue Pro – MobiiliBlogi\n21.10.2010 Kirjoittanut admin\nAmerikkalainen Dell lähti Windows Phone 7 -markkinoille esittelemällä varsin mielenkiintoisen kännykän, joka kantaa nimeä Venue Pro. Se on 4,1 tuuman kosketusnäytöllä ja pystytasosta esiin liukuvalla näppäimistöllä varustettu puhelin, joka nähdään Euroopan ja Yhdysvaltojen markkinoilla.\nHTC HD7:n tavoin kyseessä on kohtalaisen iso puhelin, joka ei varmastikaan miellytä kaikkia käyttäjiä. Niinpä jutun loppuu liitetty video antaa hyvän käsityksen laitteen koosta ja siitä miten puhelin istuu käteen.\nDell Venue Pron näyttö luottaa AMOLED-tekniikkaan ja on suojattu Gorilla Glass -lasilla. Sen keskeisimpiä ominaisuuksia ovat yhden gigahertsin suoritin, kahdeksan gigatavun sisäinen tallennustila, viiden megapikselin kamera, LED-salama ja 720p-tason videokuvaus.\nMuut, Windows MobileDell Venue Pro, video\nDell Venue Pro yhdistää kompaktin QWERTY:n ja suuren kosketusnäytön\nMicrosoftin uuden sukupolven mobiilialustan menestyksen ei pitäisi ainakaan ensimmäisen aallon Windows Phone 7 -malleja katsottaessa jäädä kiinni laitteistotarjonnasta. Sen verran monipuolisia puhelimia eri valmistajilta on luvassa markkinoille. Eräs mielenkiintoisimmista on ehdottomasti tietokonevalmistajana parhaiten tunnetun Dellin Venue Pro.\nAmerikkalaisvalmistajan tuleva uutuus yhdistää kiehtovasti eri elementtejä, joita harvoin nähdään samassa paketissa. Yleensä puhelin, josta löytyy suuri 4,1 tuuman kosketusnäyttö on varustettu sivusta esiin liukuvalla täysikokoisella QWERTY-näppäimistöllä, mutta Venue Pron tapauksessa näin ei ole. Dell on päätynyt kompaktimpaan näppäimistöön, jonka saa esille puhelimen alaosasta.\nKooltaan Dell Venue Pro painii samassa sarjassa HTC HD7:n (122 x 68 x 11,2 mm) kanssa. Sen viralliset mitat ovat 121 x 64,4 x 14,9 millimetriä ja se painaa huimat 191 grammaa.\nPuhelimen keskeisimpiä ominaisuuksia ovat yhden gigahertsin suoritin, kahdeksan gigatavun sisäinen tallennustila, viiden megapikselin kamera, LED-salama ja 720p-tason videokuvaus. Kosketusnäyttö on toteutettu AMOLED-tekniikalla ja sitä suojaa Gorilla Glass -lasi.\nDell Venue Pro saapuu markkinoille joulusesongin aikoihin. Se nähdään sekä Amerikan että Euroopan markkinoilla.\nLähteet: Engadget & PhoneArena\nMuut, Windows MobileDell Venue Pro


ketunpesässä: helmikuuta 2012\nsaispa täällä kahvia ja pullaa..\nKaivelin kaappien kätköistä epätoivoisesti jotain kahvipullaa tai edes sen sukulaista huonoin tuloksin. Töissä on tullut opeteltua huonoille tavoille-siellä kun aina löytyy kahvin kanssa kaikkia herkkuja... oli sitten tyytyminen pelkkään kaljuun kahviin ja nettilehtiin. Nettilehtikin on kyllä aika kalju.\nSynttärijuhlista on jo kulunut tovin aikaa mutta juhlatunnelmaan on aina mukava palata. Pala kakkuakaan ei tuntuisi ollenkaan pahalta...\nVetoketjukakku nappeineen ja nauhoineen on taitavan siskontytön tekemä.\nTämä kuva piti laittaa ihan siksi että kyllä niitä kakkuja syötiinkin. :)\nKeräilijän aarteet pääsivät pöytäkoristeiksi-tämä vahvisti vain käsitystäni siitä ettei mitään saa heittää pois, ja että kaikkea kannattaa kerätä!\nKun kuulemma arvostan kaikkea vanhaa. :D\nLähettänyt ketunpesän hanna klo 22:13 7 kommenttia:\nLiukkaasti menee mutta menköön!!! Aika rallia on elo täällä ketunpesän maisemissa...välillä ehtii istahtamaan (ompelu)koneelle ja vähän kurkkimaan mutta enimmäkseen vapaapäivät kuluvat iloisesti kotihommien ja kuljetusten yhteensovittamisessa. Blogille on harmittavan vähän aikaa! Ketunpesässä toki tulee käytyä nopsasti lukemasssa teidän ihanaisten kommentit ja vastailemassakin jonakin rauhallisena aamuhetkenä...mutta omat blogivierailut ovat jääneet vähemmälle..puhumattakaan kommentoinnista. Myös kuvaaminen on ollut luvattoman vähäistä. Uudet ompelutuotokset odottavat ensiesiintymistään-onneksi hovikuvaajan otoksista löytyy aina kuvia kaikesta mahdollisesta. :)\nEiköhän tämä tästä tasoitu. :) Kotijoukot ovat huippuhienosti ottaneet omat tonttinsa hoidettavakseen näissä arkikuvioissa! Töihinlähtöäkään ei enää tarvitse valmistella ihan niin kauaa kuin ensimmäisinä päivinä ja töistä palatessa sujahtaa taas vaivattomasti omalle paikalleen toiseksi toimitusjohtajaksi. ;) Sohvalla istuskellessa syli täynnä pikkupirpanoita on hyvä jaella tiski-,lattiansiivous- ja pyykkivuoroja. Yllättäen on vain käynyt niin että täällä syödään ruokaa vaikkei ex- ruokahuoltovastaava olekaan paikalla (ja kuulemma ihan luksusruokaa, jopa) ja logistiikka pelaa vaikka ex- kuljetusvastaava suhaakin kuntarajan tuolla puolen.Lisää työntekijöitä ei firmaan ole palkattu joten homma on hoitunut sisäisillä siirroilla. Kyseistä työnjakoa voi suositella muillekin samankaltaisille perheyrityksille. :)\nOmpeluideoita pyörii päässä niin paljon että niillä alkaa olla ahdasta, kohta niitä varmaan alkaa putoilla korvista...ottakaahan talteen jos sattuu näkymään! Tosin siellä pyykkipuolellakin on sitä ahtautta...! Mutta se taas ei ole ollenkaan uusi ja ihmeellinen seikka tässä taloudessa. Firma on ajatellut ulkoistaa pyykinpesun. Tarjouksia otetaan vastaan.\nVakavaksi se välillä vetää tämä elo. ;)\nMitäs teillä on puuhailtu?\nLähettänyt ketunpesän hanna klo 00:12 8 kommenttia:\nEilen kirjoitin yhden blogitekstin-en sitten julkaissut sitä. Siitä tuli aika henkilökohtainen, ja mietin vielä sen laittamista.Toisaalta haluaisin sen jakaa, tiedän että teitä rakkaita ystäviä ja sukulaisia ja muita ihania ihmisiä on siellä seuraamassa ja elämässä näitä juttuja meidän kanssamme... Siinä muisteltiin vuoden takaista helmikuun kuudettatoista. Vuosi äidin kuolemasta.\nBlogin kävijämäärät raksuttavat huimia lukuja. :) On niin paljon teitä joita en tunne, ja sen asian ajatteleminen hidastaa sormien kiitoa näppäimistöllä..tai ainakin julkaisupainikkeen kohdalla tulee suorastaan lukkojarrutus. :)\nVälillä miettii enemmän näitä julkisuusjuttuja..vaikka mitään kurjaa palautetta tai törkykommentteja ei olekaan tullut.\nTällä linjalla mennään toistaiseksi. :) En osaa rajata tätä vain käsityöblogiksi..kun kuitenkin tämä on minulle antanut niin paljon muutakin.\nTämän aamun olen leikkinyt uudella syntymäpäivälahjalla. :D Että niin kiirettä täällä pitelee töiden ja kotihommien sekamelskassa. ;)\nSiivouspäivän saldo oli pienelle huippu-neljä tuttia!!\nSyntymäpäivälahjus on siis veikeä lelu-tietokoneeseen liitettävä piirtopöytä jolla tuohon kuvaan on siis tehty nuo liitukirjoitukset. Tämä ihan vain tämmöinen ensikokeilu. :) Kaikenlaisia hauskoja juttuja sitä onkaan olemassa!\nSyntymäpäivälahjuksista pitäisi kyllä tehdä ihan oma postaus...sen verran paljon niitä kertyi ja oikein antiikkiakin oli joukossa.\nIloista perjantaita kaikille! Huonolla omallatunnolla ;) lähden firman siivoustalkoista viettämään palkallista virkistysiltaa..:)\nLähettänyt ketunpesän hanna klo 11:55 6 kommenttia:\nhelmikuun pistoja ja pintoja\nLauantainen ihanuuspäivä oli taas niin ihmeellinen. Ihania ihmisiä...innostava ilmapiiri..mielettömiä ideoita...ja uskomattoman taitavia käsillätekijöitä. Päässä myllertää taas tuhat ja yksi ideaa.\nSeuraavassa muiden kurssilaisten aikaansaannoksia. Omat työt eivät vielä kestä päivänvaloa, joulukiire on edelleen "vaiheessa" ja muutkin suunnitellut senverran kesken että niiden esittely :) saa siirtyä tuonnemmaksi. Oikeastaan seuraavat kuvat kertovat olennaisen minun kurssipäivästäni...huokailuja, ihastelua ja ihmettelyä. :)\n(kurssilaiset: jos joku teistä ei halua töittensä näkyvän täällä niin laittakaa vaikka sähköpostia sivupalkissa näkyvään osoiteeseen niin ilman muuta poistan kuvan.)\nKrooninen aikapula on iskenyt kyntensä juuri ompeluun. Välillä on ihanpakko jotain pientä surruutella, isommat ompelukset ovat vain haaveissa. Ehkäpä tämä kaikki tästä vielä tasoittuu ja aikaa löytyy ompelullekin. Näin sen täytyy olla. :)\nEilinen ystävänpäiväkin meni ohitse suitsaitsukkelaan. Alkuperäinen ajatus oli kirjoitella jotain siihen liittyvää, mutta toivottelen nyt näin jälkikäteen kaikille teille blogiystävillekin hyvää ystävänpäivää. :)\nLähettänyt ketunpesän hanna klo 09:00 5 kommenttia:\nvanhenemisen juhlaa :)\nKun ihminen vanhenee, tapahtuu monenlaisia muutoksia.Yksi oleellisimmin ikääntymiseen liittyvä muutos on vähentynyt kyky mukautua fyysiseen tai\npsyykkiseen (st)ressiin. Levossa monet fysiologiset säätelysysteemit , kuten esimerkiksi sydämen\nsyke , pysyvät melko samoina huolimatta iän lisääntymisestä.\n(St)ressitilanteessa ikääntyneen ihmisen elimistö tarvitsee enemmän aikaa palautuakseen.Siivouspäivän jälkimainingeista toipuminen saattaa kestää seuraavaan siivouspäivään. Lihasten toimintakyky säilyy kevyen kenttäharjoittelun avulla melko korkeaan ikään asti, kun taas\nlaiskottelu ja sohvaperunana oleskelu rappeuttaa mahdollisia olemassa olevia lihaksia nopeasti. Ikääntyminen saattaa aiheuttaa kaikenlaisia vaivoja, saattaa ilmaantua nahanlöysyyttä ja silmäkulmiin ilmestyy naurunryppyjä.Varsinkin vuosien täyttyessä pyöreiksi. :) Keskiviikkoillan jäljiltä ainakin nämä silmäkulmarypyt lisääntyivät sataprosenttia. :)\nPyöreitä vuosia juhlimaan ilmaantui yllättäen erikoinen herraseurue. En tunnusta entisiksi heiloiksi. :) Kanelitankosikarit suupielessä porukka lauloi serenaadeja tälle vanhenneelle... voi ystävät hyvät. :D\nMerkillisintä oli että yhden herran henkilöllisyys ei millään tahtonut selvitä. Ennustan tuntemattomalle herrasmiehelle poliitikon uraa, sen verran kapulakielisiä ilmauksia ja kauttarantain-vastauksia tuli kaikkiin mahdollisiin uteluihin. : ) Melkoinen raksutus kävi korvien välissä! Oveluutta, teknologiaa ja lieviä voimakeinoja käyttäen se sitten selvisi. Huhhuijaa!\nHerrasmiehet olivat pukeutuneet tilanteen vaatimalla arvokkuudella. Yksi ei ollut osannut valita kravatin ja rusetin väliltä. Näin ollen molemmat olivat kaulassa. :) Viikset olivat myös aika monen nenän alla- hoitotädin naamassa olleet koukerot herättivät hämmennystä varsinkin Hildan mielessä. :) Yhdet amisviikset jäivät erityisesti mieleen. :D\nKahvitkin juotiin. :) Tai toiset joivat, toiset eivät. Kuka mistäkin syystä :) jätti juomatta.Vaikka, kukapa tietää,olisihan kahvi voinut maistua ihan yhtä hyvältä sukkahousujen läpikin? Kenties vaikka paremmalta? :D\nNauru pidentää ikää.Tulipas taas monta vuotta lisää. :D\nKotijoukot tiesivät ystävien tempaus-aikomuksesta mutta onnistuivat salaamaan sen täysin.Vähän pieniä valkoisia valheita viestien lähettäjistä ja muita senkaltaisia huijaamisia. :) Yllätys oli täydellinen.\nKiitän. Kumarran. Niiaan. Ja nauran vieläkin makeasti. :)\nLähettänyt ketunpesän hanna klo 00:16 10 kommenttia:\nPakkanen soitti jäistä huilua jäisen koivun alla.\nMinä olin hiljaa ja ihmettelin\nmiten kylmä voi olla niin kaunista\nja syntyä puhaltamalla.\nTalven torkkupeiton alle käpertyvät\nsykertyvät juuret turvalliset.\nMikä pitsien tuhlaus!\nMikä lumiruusujen runsaus!\nPukea nyt kaikki puut ja pensaat\npikkuruista oksantynkää myöten.\nSellainen on Talvimamma,\ntaiteellisen oikukas ja herkkä\neikä hänen tyylitajussaan ole moittimista.\naurinko raottaa toista silmäänsä,\nkatsoo lumista metsää,\n-Taidan tässä vielä torkkua vähäsen,\nsanoo, pudottaa silti\nUnenpöpperössä kaivautuu pimeään pilvipetiin.\nRunebergin päivän, sekä uskomattomien, kauniiden ja kylmien pakkaspäivien kunniaksi tarjoilen talvisia runoja, ajatuksia ja tunnelmia. Kylmyyden ja paukkuvien pakkasten keskellä voi jo iloita selvästi lisääntyneeestä valosta! Auringon pilkahdus muuttaa ympäröivän maiseman satumaiseksi taideteokseksi, nautitaan näistä!\nPs. runot ovat Inkeri Karvosen käsialaa. :) Ja kuvat hovikuvaajan. :)\nLähettänyt ketunpesän hanna klo 18:43 11 kommenttia:\nPakkaspäivä. Aamun -27 astetta on kuorruttanut puut ja oksat uskomattoman kauniiksi. Hanki kimmeltää ja luonto suorastaan kutsuu kameraa ulkoiluttamaan. Ajankäyttö ei ole vahvin lajini ja nytkin ennen iltavuoroa ja muksujen ensimmäistä hoitopäivää muutama sisähomma olisi jonossa. Onneksi hovikuvaaja on ehtinyt napsimaan lumisia otoksia minunkin ilokseni. :)\nOY PERHE AB on tällähetkellä totaalisessa selvitystilassa. Selvittämistarve on silmämääräisestikin arvioitunna ilmeinen, puhumattakaan pintaa syvemmästä tarkastelusta. Pienikin kiertely firman toimitiloissa saa aikaan syviä huokaisuja ja ahdistunutta puhinaa.\nTekstiiliongelma on monisyinen ja vaativa. Tekstiilipitoisen selvittämistä vaativan materiaalin leviäminen hallitsemattomasti kuohuttaa suunnattomasti vaatehuoltopäällikön tunteita. Toinen mieltä kuohuttava seikka on luonteeltaan laaduntarkkailuun liittyvä. Työtehtävien uudelleenarviointi ja organisointi firman muuttuneiden työaikasuhteiden vuoksi hiertää vielä VÄHÄN. Laaduntarkkailussa on havaittu puutteita selkeästä asiaosaamisesta liittyen pyykinpesun lämpötiloihin ja värilajitteluun. Joitakin puutteita on myös asenteissa, egoistinen ote omiin tekstiileihin suhteessa pesujärjestykseen on puhuttanut työpaikan kahvihuoneessa ja ruokatunnilla.\nRuokatunnista päästäänkin kätevästi seuraavaan aiheeseen. Ruokatuntien ja muiden evästaukojen jälkeen on myös nähtävissä merkkejä sekä osaamis-että asenneongelmista. Tiskivuorojen jyvittäminen vuorolaisen toimesta noin kuuteen osaan (yläkorityhjennys, alakorityhjennys, lusikkakorityhjennys, Yläkoritäyttö, alakoritäyttö, lusikkakoritäyttö) ei todellakaan toimi. Kuusi työntekijää tekemässä yhtä tiskivuoroa tarkoittaa sitä, että seuraavaan tiskivuoroon ei ole tekijöitä koska kaikki ovat jo tehneet osuutensa edellisellä kerralla. Puhumattakaan siitä että tiskivuoroon oleellisesti kuuluva pöytien ja työtasojen pyyhkiminen yms. toiminta jää auttamattomasti tekemättä, koska edellämainitunkaltaisessa jyvittämisessä näille töille ei löydy vapaata tekijää. Vaikka OY PERHE AB on lähes keskisuuri yritys, paikallaoloprosentti ei läheskään aina ole sitä luokkaa että yhteen tiskivuoroon kaikkinen sisältöineen voisi priorisoida kahdeksaa työntekijää. Uusi, muuttunut ja erilainen työnjohtotilanne firmassa vaatii selkeästi paneutumista OHJEISTUKSEEN.\nEteisen seinälle ajattelin laittaa infon kenkien ja takkien säilytyspaikast (joka on ollut suunnilleen sama viimeiset viisitoista vuotta),sekä hanskojen, villasukkien ja reppujen toivottavasta loppusijoituspaikasta.Keittiön kaapinovi tarvitsisi yksityiskohtaisen analyysin tiskivuoron perimmäisestä tarkoituksesta ja infoa siitä, miksi pulloissa, purnukoissa ja muissa säilytysastoissa on yleensä suljettavat kannet. (voitte laidasta kuvitella millaista jälkeä talon vajaa kaksivuotias tehokkuusvastaava saa aikaan pöydänkulmalla viihtyvilläavonaisilla mehu-,levite- ja sokeripurnukoilla.)\nPyykikaappi varustetaan lähipäivinä pienimuotoisella tietoiskulla. Ennenkaikkea olisi syytä kuitenkin tarkentaa kartan avulla pyykkikaapin sijainti.\nOY PERHE AB:n kehittämispäällikkö onkin haaveillut nykyisen puhelin-ja älyvaateteknologian yhdistämisestä. Vai mitä olette mieltä ohjelmasta joka älyvaatteessa (kaikki tekstiilipitoinen roina joka makaa lattialla) tunnistaisi vaatteen pesuntarpeen, siirtäisi langattomasti tiedon vaatteen omistajan (tämä on tärkeä ominaisuus!) puhelimeeen jonka navigaattori äänikomennoilla ohjeistaisi käyttäjää viemään pyykkinsä oikeisiin koordinaatteihin?\nTeknologian kehittyessä äänikomento- ja likaisuustunnisteteknologiaa voisi laajentaa likaisiin astioihin. Kuppi huutelisi pöydän nurkalla juojan nimeä (tähän kenties vielä voisi yhdistää dna-tunnisteet?) kunnes se olisi huuhdeltu ja laitettu sille kuuluvaan paikkaan. (alkuun voisi olla melkoinen meteli, muuten.)\nJa ajatelkaa älykkään teknologian mahdollisuuksia parittomien sukkien ja lapasten problematiikassa!\nTuotekehittely jatkukoon. :)\nLoppuun vielä kuva-arvoitus:\nLähettänyt ketunpesän hanna klo 11:13 15 kommenttia: